
Coiiegre laferaiy 
Apr. 12 J»a4 



Gentilissima MarchesinUj 



Il faustissimo avvenimento a cui Ella si prepara 
mi offre occasione gradita di manifestare la mia devo- 
zione verso la nobilissima famiglia sua e di tributare un 
omaggio sia pure modesto alle egregie doti di Lei, La 
grazia, la ineffabile bontà e la non comune cultura onde 
Ella va adorna e anche il pensiero dello Sposo e del 
Padre suo che alla grande nobiltà del sangue aggiungono 
la nobiltà non meno grande degli aurei studi, mi con- 
sigliarono di partecipare alla festa della sua Gasa col- 
V offrire, dedicate a Lei, alcune versioni latine. 

Non mi dica che con questo latino vado a ritroso 
della corrente : simili lavori non sono che esercitazioni 
scolastiche e ricreazioni geniali. 

Augurando felicità mi professo con ogni ossequio 



Suo dev.mo 
A. Milli. 



Firenze, Ottobre 1898. 

iOSEPHI PARINII 



CARMEN IN scriptum: 



LE NOZZE. 



Quam dulce est, vitae tepidis florentibus annis, 

consortem thalami sumere, amore duce ! 
Tunc primas recolit mens curas atque labores 

queis maior subito laetitia exoritur. 
Cor tremit occiduas cum sol festinat ad undas, 

immensa ex oculis atque cupido micat. 
Mane novo, dulces cum Phoebus excitat auras, 

miraris vultum cunjugis egregium. 
Quam spectanda toro cum membra relaxat et ulnas 

protendit niveas ad latus ipsa tuum ! 
Huic praeter solitum pendent sine lege capi ili 

queis tegitur, fluitat qui velut unda, sinus. 
Dulce videro genas eius, quas purpura tingit, 

perclaro somni quaeque madore nitent: 
ceu rosei flores quos supra aurora resurgens 

rorales tenui jam modo fudit aquas. 
Dulce videro illam reserat cum lumina soli, 

cum quaerit trepidans conjugis atque caput, 

grataque cum loquitur, cum risibus ora serenat, 

blandìtias renovat cum pudibunda suas. 
juvenis, soboles heroum nobilis, anni 

dum florent, rident sic bona fata tibi ; 
tectum namque tuum cras chara puella subibit 

cui mite ingenium, gratia, forma nitens. 
Ast heu quam viridis dulcisque elabitur aetas ! 

quam cito labuntur deliciae Veneris ! • 
Quae placuere decus rebus mox abstulit usus, 

vanescunt juvenum somnia pulchra cito. 
Scilicet es nimium tu felix inter amantes, 

tectum namque tuum chara puella subit, 
cui mite ingenium; cui gratia. forma decusque, 

candida cui virtus, nec superandus amor. 
Virtus constantes ad funera ducit amores; 

fert aetas juvenum florea serta vorax. 

FRANCISCI PETRARCAE 



CARMEN CUI INITIUM : 



QUEL ROSIGNOL CHE SÌ SOAVE PIAGNE, 



Quae charos natos et charam plorat ademptam 

consortem, forsan, nunc philoraela suam, 
flebile depromens docto modulameli ab ore, 

dulci auras implet ruraque laetitia; 
et totam noctera nostri comes esse videtur, 

adversus casus et memorare mihi. 
Ipso mei fueram tanti nam causa doloris, 

ipse Deas numquam posse perire ratus! 
Qui se tutatur facile est illudere. Quisnam 

lumina pulchra duo, sole corusca magis, 
credidit obscuram fere duro funere terram? 

Percipio tandem (quod fera fata volunt !) 
ìnter tot lacrymas interque pericula vitae 

durare in terris atque juvare nihil. 

FRANCISCI PETRARCAE 



CARMEN CUI INITIUM: 



SENTO VA URE MIE ANTICHE E I DOLCI COLLI 



En veteres halant aurae; jam surgere colles 

jucundos cerno, sol ubi natus erat, 
quo laeta et studiosa mihi, dum fata juvaret, 

lumina ridebant, turgida nunc lacrymis. 
Stulta heu Consilia ! heu spes irrita, vota caduca ! 

herbae sunt viduae, turbida currit aqua; 
est gelidum nidum jacuit quo diva ; jacere 

quo volui vivens exanimisque simul, 
illius a pedibus sperans oculisque benignis, 

queis arsi, haud nostris gaudia nulla malis. 
Saevo servivi domino ; dulcissima namque 

ante oculos fulsit dum mihi Laura focus, 
illius totum flagrabat pectus amore, 

at sparsos cineres nunc super usque gemo ! 

lOSEPHI PARINII 



CARMEN INSGRIPTUM 



LA PE IMA VERA. 



Ver redit, et puras foecundat odoribus auras 

moUibus; optatum ver redit ecce novum. 
Floribus arva nitent herbisque recentibus; almum 

ad nidurn praeceps garrula hirundo volat ; 
illius atque soror renovat moestissima cantum ; 

nocte dieque gemens oscula turtur avet. 
Lanigerae iiivisum pecudes praesepe relinqunt, 

flagrantemque student carpere ubique thimum. 
Nuda pedem custos comitatur passibus aequis, 

dulce et pastoris nomen in ore sonat. 
Dirigit ille gradus resonat qua cantus amatae, 

quam reperit gelidae fontis ubi unda fluit. 
Aestuat immenso nunc undique mundus amore; 

, naturae in rebus palpitat almus amor. 
Despicit una sui gemitus Galatea fidelis, 

crudele hoc tantum cor riget usque gelu. 

CAROLI HUBERTI MILLEVOYE 



CARMEN INSCRIPTUM: 



LE POE TE MOVE A NT. 



Vates cantabat : radios lucerna fldelis 

spargebat tremulos pallidulosque suos ; 
deficiebat itera, vates cum lumine pallens, 

et tristi extreraos edidit ore sonos: 
Aruit ecce raeae flos vitae : labi tur aetas, 

quara praescripserunt iam mihi fata, brevis! 
Nostra dies tantis saevisque agitata procellis 

heu! quasi surrexit cum prope Vesper adest. 
lyra fracta jace, tantum dilecta ! superstes 

extremis somnis non eris ipsa meis; 
carmina sub tumulo mecum sine laude silebunt 

et numquam referes excita dulce melos. 
Haud ipse ante thronum cupio apparere severum, 

quo pendet laudes posteritas hominum. 
Vos, nostri cursus dispersi jamque sodales, 

vos, chari junxit quos mihi amicitia, 
vos imperfectos, haeredes, sumite cantus, 

nonnulli ut resonent usque per ora virùm. 

Vates cantabat: manibus delapsa fidelis 
ast heu debilibus concidit ecce lyra. 

Est lampas extincta: dies cum posterà venit 
immaturus adhuc occubat ille simul. 

lACOBI LEOPARDII 



CARMEN IXSCRIPTQM: 



IL SOGNO. 



Sol iam surgebat primis radiisque cubile 

per clausas postes rutilus penetrabat in atrum; 

tempus erat somnus quo dulcior occupat artus 

et leviore tegit beatissima lumina velo 

cum prope me, spectans, simulacrum constitit eius 

quae primi flaramis mihi pectus adussit amoris, 

meque inter lacrymas deinde exoptata reliquit. 

Haud extincta mihi visa est sed squallida qualis 

est vultus miserQm ; capiti dextramque propinquans 

inde meo, verbis moerens est talibus orsa : 

Oh! num vivis adhuc nostri non immemor? — ^ Unde 

qui venis, ipse rogo, pulchra et charissima semper ? 

Quantum te dolui, quanto premer usque dolore ! 

Talia nec unquàm tete novisse putabam, 

quo crevit luctus; nunc discessura sed ipse 

ne redeas timeo ! Quidnam, die, accidit? Illa 

quae prior, appares? quid cordis et intima solvit? 

— Magna tuae menti nunc est oblivio rerum 

et caligo tuos perturbat nubila sensus. 

Adsum extincta, videa plures decurrere menses 

ex quo dieta raihi lugens suprema dedisti — 

— Immenso haec animam torquerunt verba dolore — 

Illa dein sequitur : laetis florentibus annis 

oppetii, cum vita magis jucunda, priusquam 

nosse detur quanta spe nos pascamur inani. 

AUicere haud refert mortem quo sublevet aegros, 

aspera sed juvenes tangit; sunt duraque fata, 

per quae spes misero jacet insolata sepulcro. 

Quae vitae ignaris natura recondit inane 

vestigare fuit; coeco multumque dolore 

vincìtur immatura virùm doctrina. Querenti, 

ìam. miseranda, tace, dixi; o charissima, quaeso, 

jamque tace : mihi cor scindis sermonibus istis ! 

Ergo cares vita, tu, dilectissima, et ipse 

vìvere adhuc possum? Tener um sudoribus istud 

supremis mortis corpus tam dulce rigari 

ergo erat in fatis? et me superesse dolentem? 

Oh! quoties reputans te nunc periisse, neque unquam 

me te visurum in terris haud credere possum. 

Quid mors? experlo detur oh! cognoscere, inerme 

subtrhaere atque caput fati crudelibus iris! 

Haec mea ceu senium viridis consumitur aetas, 

quod paveo quamquam procul absit: moesta juventa 

attamen est similis languenti nostra senectae. 

Tum centra: ad luctus est natus, uterque; secunda 

fortuna haud risit nobis, coelumque juvarunt 

nostra mala. — Oh, lacrymis si tantis ora rigavi 

pallida, si multis affligor luctibus, inquam, 

ex quo dieta mihi lugens suprema dedisti. 

die, tibi dilectus fueram, dum vixeris? ipsa 

num miserata mei? Vìtam tunc usque trahebam 
spemque metumque inter, nunc frustra arcana fatigant! 
Quod si tantorum fueras miserata laborum 
vix semel, oh nunc fare, precor: mihi cuncta recurrant! 
Noscere nam nobis quae sint ventura negatur — 
Laetare, infelix ! vivens (sic addidit illa) 
nunquam in te fueram pietatis avara ncque exsto: 
neu super oppressam libeat jactare querelasi 
jNec ego nam fueram multorum ignara malorum. 
— Per mala nostra, liquat per qui mihi pectus amorem, 
per spem deletam, per nomina charajuventae, 
da, dilecta, tuam, quaeso, nunc tangere dextram ! 
Annuit adspectu tristis suavisque; beatus 
oscula dum figo et cingo complexibus illam, 
it mihi per corpus sudor, vox fauci bus haeret, 
cedere et ipsa dies pariterque redire videtur. 
Dulciter illa meis oculis pia lumina figens: 
num te, chare, fugit nulla me jamque venusta 
ornari forma, et frustra tibi pectus aduri ? 
lamque vale ! aeternum mentes et corpora nostra 
dividet heu fatum; poteris mihi vivere numquam, 
atque fides jurata mihi nunc frangitur ! — Imo 
tollero clamores magnos tunc corde volebam; 
dumque insolando turgerent lumina fletu 
excutior somno, sole incertoque micante, 
respicere illam felicissimus usque videbar. 

lACOBI LEOPARDII 



CARMEN INSCREPTaM: 



LA SERA DEL DÌ DI FESTA. 



Nox jucunda nitet, silet aura; quieta, serena 
Delia nunc hortis et tectis imminet, omnes 
aerios montes, latos discrimìnat agros. 
dilecta, tacet nunc omnis semita^ raro 
permeat et vitreas lampas nocturna fenestras. 
Aedibus in placidis facili, tu, lumina somno 
claudis ; nulla tuura nam pectus cura fatigat, 
nec scis nec reputas quanto mihi vulnere laesum 
cor gemat... oh! facili claudis tu lumina somno. 
Coelum ego suspiciens quod nunc tam dulce videtur, 
omnipotentem naturara veteremque saluto, 
me tantum ad fletus heu ! quae truculenta creavi t. 
Ipsa negatur, ait, spes tibi ; gaudia numquam 
te recreent ; oculus lacrymis tibi turgeat usque. 
Ista dies soUemnis erat, sed nulla jocorum 
nunc tibi cura. Ferunt forsan quibus ipsa placebas, 
qui placuere tibi placidi ludibria somni. 
Ast ego non subeo, nec spes est tanta; sed atra 

haec mihi quanta rogo nunc restet vita dolenti, 
dum fremo stratus humi repleo et clamoribus auras. 
Heu, lacrymanda dies adeo juvenilibus annis ! 
artiflcis cantum. dura jam nox incubat alta^ 
squalentem repetit qui post solamina tectum , 
audio, crudeli crucior magis atque dolore 
in mundo reputans veloci ter omnia labi. 
Festa dies abiit, vulgaris et ecce subì bit ; 
sic solet eventus hominum cousumere tempus. 
Quo cessit veterum populorum clamor? et ipsa 
gloria quo cessit nostrorum magna parentum ? 
Imperium, quo, Roma, tuum, dominata per orbem, 
qui armorum strepuit percussus ubique fragore ? 
Cuncta silent ! Cessit cura lux festiva, nitebat 
exoptata diu primo quae. flore juventae, 
insomnes longo noctes moerore thraebam ; 
tum cantus longe qui deficiebat, amaris 
pectus item curis mihi sollicitare solebat. 

lACOBI LEOPARDII 



CARMEN INSCRIPTUM: 



A SILVIA. 



Sylvia, num memoras mortalis temporis annos, 
cum fugìtiva tibi splenderent lumina, ridens 
limen scandebas et cogitabunda juventae? 
Cantibus usque tuis aedesque viaeque sonabant 
circum, foemineis operis cum laeta vacares, 
venturae sperans beatissima tempora vitae. 
Maius olebat; ita soluisti absolvere tempus. 
Saepe ego sudatis chartis studiisque relictis, 
queis vitae melius tempus roburque terebam, 
charis praebebam, trepidans, concentibus aures, 
et manibus densas properis percurrere telas. 
Auratasque vias, hortos coelumque serenum 
mirabar, montes, longinqui ac aequoris undas. 
Dicere lingua nequit fuerint qui in pectore sensus. 
Quaenam spes, mentes et corda^ o Sylvia, nostra! 
Vivere quam laetum visum, fatumque benignum ! 
Heu ! spem cum tantam recolo^ mihi sensus acerbus 
cor premit et rursus dolco insolabile fatum ! 

Quid juvat, o Natura, tuam sic ludere prolem, 

cum blanda haud reddas quae iam promissa dedisti ? 

Occideras, morbo crudeli vieta, priusquam 

arerent herbae brumali frigore, o virgo ! 

Non florere tuos vidisti suaviter annos, 

non te mulcebant celebrati laude capilli ; 

non,. quae fulserut verecundo lumina amore; 

nec tecum poterant, festiva luce, puellae 

quos inspirant amor^ blandos renovare susurrus. 

Spes mea defecit posthac dulcissima, fatum 

heu mihi jucundum et tempus juvenile negavit! 

Oh ! pubertatis nostrae dilecta sodalis, 

spes lacrymata nimis, fueras quo funere adempta 1 

Hic ille est mundus sortesque? haec illa voluptas, 

hic amor, eventus^ supra quos saepe juvabat 

alterno tantum tempus sermone levare? 

Haec genus humanum, darà, ergo, haec fata manebant? 

Praebuit ut verum tibi se, misera ipsa peristi : 

inde manus tendens, oculis iam visa remotis, 

monstrabas gelidum funus nudumque sepulcrum. 

lOSUE CARDUCCII 

e A R M EN INSCRIPTUM 

NOSTALGIA, 



Per nubes, passim, coeliim nitet ecce serenum; 

circa Apenninum jamque procella furit. 
Oh ! possim mitis nunc supra turbinis alam 

Ethruriae pulchras laetus adire plagas ! 
Non consanguineùm me cor aut vultus amicùm 

illuc iam, studio sollicitante, vocant; 
qui mihi subrisit vitae ridentibus annis, 

est factus prudens aut jacet in tumulo. 
Nec cupio vites, cupio nec cernere oleta ; 

ex ipsis fugerem collibus uberibus. 
Urbium et effugerem plausus cantusque, fenestris 

quae sicut vetulae marmoreis bhiterant. 
Quo arboribus raris creta est umbrata maligna, 

arvaque suberibus tetra pererrat equus, 
mente ego nunc memori redeo cum turbine: ad oras 

proxuma Thyrreni queis sonat unda maris; 
moesti ubi florebant viridis mihi temporis anni : 

impendam e coelo sic patriae ipse meae ! 
Denique cum subito delabi fulmine possim 

dulces in colles dulce superque mare. 



^^^^^^^^^^^^s^^s^^k^^^^^^^^^H^i^^^^^^^H^i^^^^ 



lOSEPHI MAN1MII 



(*) 



CARMEN INSCRIPTUM: 



LA MADONNA DEH LA SEGGIOLA. 



Oh quam ex antiqua^ Virgo pulcherrima, sede, 

cum puero rides usque benigna tuo ! 
Bides usque benigna, quasi per luminis undam 

virginei adspiciens, et quasi laeta parens. 
Sic oculos mulier numquam circumtulit uUa, 

nec niveo a Medicis marmore pulchra Venus. 
Oh ! tuus adspectus, mites sine labe triumphos 

qui monet et refovet qui mihi pectus amor, 
quam saepe, o Mater, subiti ceu fulgura solis, 

obscuram noctem reppulit ex anima ! 
Indociles sensus, curae tacuere gravantes 

multis cum lacrymis, luce nitente pia ; 
pugnantes acies inter ceu candida pacis 

signa repente micant et simul arma cadunt. 
Dum te respicio et radiantia lumina amore 

perconctor tacitus, dulcis Imago, tua, 
pìngitur ecce mihi laeto mens ipsa colore 

ista tua ut roseo zona colore nitens, 

ceu viride et velum distinctum, clauditur almus 

sub collo nitido, quo. Dea Virgo, sinus. 
Tum mihi praeteritae referuntur tempora vitae, 

tum formae, puoro quae placuere mihi, 
cura, facibus centam Tibi quae fulgebat, ad aram 

candidus ipse dabam vota precesque pias. 
Montibus in patriis die, o benedicta, quibusnana 

Te sibi ridentem sedibus aethereis 
delapsam vidit Raphael ut tantus ab ore 

spiret amor, tantus 'spiret et arte nova? 
Aut quonam occasu moesto te Collis ab altis 

attonito vidit lumine porticibus? 
Dum summos orbes possi m conscendere, Danti 

queis visa angelicos laetiflcare choros, 
haec tua. Virgo, mihi, species divina, serenet 

noctes, quas perago solus et usque vigil; 
vitaque sit facilis ! Tunc fata superba refellam 

immemor ipse iras et miseras horainum ! 




(*) Mi sia permesso riportare questa lettera dell'illustre p. Giu- 
seppe Manni con la quale mi incoraggiava a pubblicare non solo la 
versione della sua bellissima elegia, ma le altre ancora. 

A. M. 



Grentilissìmo Sig, Milli 



Grazie della stia memore cortesia. 

Non credo che quei vecchi distici miei meritasser 

V onore di una versione; via da che Le è piaciuto farla, 

non posso tacere che mi paiono belli i distici suoi. Ella 

ha particolari attitudini a tornare in credito il latino 

negletto ; seguiti dunque, fidente, nello studio e nel- 

V amor suo. 

Con vera stima, 



Suo dev.mo 
p. G. Manni. 

